Document ID: 31997R0241

ΚΑΝΟΝΙΣΜΟΣ (ΕΚ) αριθ. 241/97 ΤΗΣ ΕΠΙΤΡΟΠΗΣ της 10ης Φεβρουαρίου 1997 για τροποποίηση του κανονισμού (ΕΟΚ) αριθ. 1102/89 περί θεσπίσεως ορισμένων μέτρων εφαρμογής του κανονισμού (ΕΟΚ) αριθ. 1101/89 του Συμβουλίου σχετικά με τη διαρθρωτική εξυγίανση της εσωτερικής ναυσιπλοΐας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1101/89 του Συμβουλίου, της 27ης Απριλίου 1989, σχετικά με τη διαρθρωτική εξυγίανση της εσωτερικής ναυσιπλοΐας (1), όπως τροποποιήθηκε τελευταία από τον κανονισμό (ΕΚ) αριθ. 2310/96 της Επιτροπής (2), και ιδίως τα άρθρα 4α, 6 και το άρθρο 10 παράγραφος 3,
Εκτιμώντας:
ότι ο κανονισμός (ΕΟΚ) αριθ. 1101/89, όπως τροποποιήθηκε προβλέπει τη δυνατότητα μείωσης της μεταφορικής ικανότητας των στόλων της εσωτερικής ναυσιπλοΐας των ενδιαφερομένων κρατών μελών, εγκαινιάζοντας συντονισμένες ενέργειες διάλυσης πλοίων σε κοινοτικό επίπεδο, για τα έτη 1996, 1997 και 1998, προκειμένου να μειωθεί η ικανότητα των στόλων κατά 15 % περίπου 7
ότι, δυνάμει του κανονισμού (ΕΟΚ) αριθ. 1102/89 της Επιτροπής, της 27ης Απριλίου 1989, περί θεσπίσεως ορισμένων μέτρων εφαρμογής του κανονισμού (ΕΟΚ) αριθ. 1101/89 του Συμβουλίου σχετικά με τη διαρθρωτική εξυγίανση της εσωτερικής ναυσιπλοΐας (3), όπως τροποποιήθηκε τελευταία από τον κανονισμό (ΕΚ) αριθ. 2326/96 (4), η Επιτροπή καθορίζει τις πρακτικές ρυθμίσεις για την εκτέλεση των εν λόγω ενεργειών διάλυσης 7
ότι, για την προβλεπόμενη για το έτος 1997 ενέργεια διάλυσης, έχει προβλεφθεί χρηματική εισφορά των ενδιαφερομένων κρατών μελών στα ταμεία διάλυσης, λαμβάνοντας ταυτόχρονα υπόψη μία μείωση της ικανότητας της τάξεως του 5 %, ολικού ποσού υπολογιζόμενου σε 64 000 000 Ecu, και ότι η εν λόγω εισφορά υπολογίζεται κατ' αναλογία του μεγέθους του ενεργού στόλου κάθε ενδιαφερομένου κράτους μέλους, όπως προβλέπεται από τον κανονισμό (ΕΚ) αριθ. 2254/96 του Συμβουλίου (5) 7
ότι πρέπει να κατανεμηθεί, για το έτος 1997, η χρηματική εισφορά των ενδιαφερομένων κρατών μελών καθώς και αυτή του κλάδου, μεταξύ των πλοίων ξηρού φορτίου και των ωστικών πλοίων, αφενός, και των δεξαμενοπλοίων, αφετέρου 7
ότι η υλοποίηση του στόχου της μείωσης των πλεονασμάτων μεταφορικής ικανότητας απαιτεί τη διατήρηση της ετήσιας εισφοράς του κλάδου, καθώς και την αναπροσαρμογή του ποσοστού του 50 % που προβλέπει το άρθρο 3 παράγραφος 4 σύμφωνα με τα ποσοστά που προβλέπει το άρθρο 3 παράγραφος 1 7
ότι είναι επίσης σκόπιμο να αυξηθούν τα ποσοστά πριμοδοτήσεων διάλυσης, προκειμένου να καταστεί ελκυστικότερη η ενέργεια διάλυσης 7 ότι είναι επίσης σκόπιμο να επαναθεσπιστεί διαδικασία σύμφωνα με την οποία λαμβάνονται πρωτίστως υπόψη οι αιτήσεις για τα χαμηλότερα ποσοστά πριμοδοτήσεων στο πλαίσιο φάσματος που κυμαίνεται από το 80 % έως το 100 % των μέγιστων τιμών που έχουν καθοριστεί από 1ης Ιανουαρίου 1997, προκειμένου να καταστεί κατ' αυτόν τον τρόπο δυνατή η διάλυση της μέγιστης δυνατής χωρητικότητας 7
ότι, προκειμένου να λειτουργήσει αποδοτικότερα η χρηματοοικονομική αλληλεγγύη μεταξύ των διαφόρων εθνικών ταμείων διάλυσης, κρίνεται σκόπιμο να υιοθετηθεί το σύστημα των «ετήσιων προσαρμοσμένων χρηματοοικονομικών υποχρεώσεων» που θεσπίσθηκε το 1989 από το άρθρο 10 παράγραφος 2 του κανονισμού (ΕΟΚ) αριθ. 1102/89 7
ότι είναι σκόπιμο να προβλεφθεί, στο πλαίσιο μεταβατικού καθεστώτος, ότι η καταβολή της ειδικής εισφοράς στο πλαίσιο των μέτρων αποφυγής της επιδείνωσης των υφιστάμενων πλεονασμάτων ικανότητας ή της εμφάνισης νέων πλεονασμάτων, θα διατηρηθεί στα επίπεδα του 1990 προκειμένου περί των πλοίων των οποίων η ναυπήγηση έχει προχωρήσει πέραν ενός συγκεκριμένου σταδίου και τα οποία τίθενται εντός των έξι μηνών που έπονται της θέσεως σε ισχύ του παρόντος κανονισμού 7
ότι, προκειμένου να καταστεί δυνατή η ενέργεια διάλυσης για το έτος 1997, η οποία εκτείνεται από το Μάιο μέχρι το Δεκέμβριο του 1997, πρέπει να ανασταλεί η υποβολή των νέων, κατά την έννοια του άρθρου 6 παράγραφος 6 στοιχείο α) του κανονισμού (ΕΟΚ) αριθ. 1102/89, αιτήσεων, προκειμένου να αποφευχθεί η ταυτόχρονη εγγραφή του ιδίου πλοίου σε κατάλογο τριμηνιαίας αναμονής και σύμφωνα με τη διαδικασία της ενέργειας διάλυσης για το 1997 7 ότι πρέπει, κατά συνέπεια, να ανασταλεί ο τριμηνιαίος μηχανισμός υποβολής αιτήσεων χρηματοδότησης στα ταμεία διάλυσης που προβλέπονται στο άρθρο 6 παράγραφος 6 στοιχείο β) του εν λόγω κανονισμού , όπως τροποποιήθηκε 7
ότι οι δημοσιονομικές επιπτώσεις για τα ενδιαφερόμενα κράτη μέλη, καθώς και η ανάγκη να εγκαινιαστεί η διαδικασία με εθνικά μέτρα εφαρμογής ήδη από τις αρχές του 1997, προσδίδουν επείγοντα χαρακτήρα στην ταχεία θέση σε εφαρμογή του παρόντος κανονισμού 7
ότι ζητήθηκε η γνώμη των κρατών μελών και της ομάδας εμπειρογνωμόνων - Διαρθρωτική εξυγίανση της εσωτερικής ναυσιπλοΐας - που προβλέπει το άρθρο 12 του κανονισμού (ΕΟΚ) αριθ. 1102/89, επί των προταθεισών τροποποιήσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1102/89 τροποποιείται ως εξής:
1. Στο άρθρο 1, προστίθεται η ακόλουθη νέα παράγραφος 6:
«6. Υπό την επιφύλαξη των διατάξεων των παραγράφων 1 έως 5, και λαμβανομένης υπόψη της ανάγκης περιορισμού της ικανότητας των στόλων εσωτερικής ναυσιπλοΐας των κρατών μελών κατά 5 % περίπου το 1997, τα εμπλεκόμενα κράτη μέλη θέτουν στη διάθεση των ταμείων διάλυσης, αρχής γενομένης από 1ης Ιανουαρίου 1997, και με κονδύλια των εθνικών προϋπολογισμών τους, τα μέσα που είναι αναγκαία για τη διάλυση των πλοίων που αναφέρονται στο άρθρο 2 του κανονισμού (ΕΟΚ) αριθ. 1101/89, δηλαδή 54 000 000 Ecu, πέραν των χρηματικών πόρων που αναφέρονται στην παράγραφο 4. Για την υλοποίηση του στόχου αυτού, υπολογίζεται ότι για το έτος 1997 είναι αναγκαίοι πόροι συνολικού ύψους 64 000 000 Ecu, εκ των οποίων 40 000 000 Ecu (*) προορίζονται για τη διάλυση των πλοίων ξηρού φορτίου και των ωστικών πλοίων, και 24 000 000 Ecu (*) για τη διάλυση των δεξαμενοπλοίων. Η κατανομή της χρηματικής εισφοράς των εμπλεκομένων κρατών μελών για το έτος 1997 είναι αναλογική με την ικανότητα των ενεργών στόλων τους, σε ισοδύναμη χωρητικότητα, ενώ τα ποσά των διαφόρων εθνικών εισφορών ανέρχονται σε:
- 900 000 Ecu για την Αυστρία,
- 7 920 000 Ecu για το Βέλγιο,
- 13 760 000 Ecu για τη Γερμανία,
- 1 260 000 Ecu για τη Γαλλία,
- 30 160 000 Ecu για τις Κάτω Χώρες.
(*) Μέχρι στιγμής πρόκειται για ενδεικτικά στοιχεία.»
2. Στο άρθρο 3 διαγράφεται η παράγραφος 4.
3. Το άρθρο 5 τροποποιείται ως εξής:
α) στην παράγραφο 1, το ποσοστό «100 %» αντικαθίσταται από το ποσοστό «115 %» και προστίθεται το ακόλουθο νέο εδάφιο:
«Για το έτος 1997, τα ποσοστά των πριμοδοτήσεων διάλυσης καθορίζονται ως εξής:
- Πλοία ξηρού φορτίου:
- αυτοκινούμενα: 135 Ecu/τόνο,
- ωθούμενες φορτηγίδες: 60 Ecu/τόνο,
- ελκόμενες φορτηγίδες: 47 Ecu/τόνο.
- Δεξαμενόπλοια:
- αυτοκινούμενα: 243 Ecu/τόνο,
- ωθούμενες φορτηγίδες: 108 Ecu/τόνο,
- ελκόμενες φορτηγίδες: 43 Ecu/τόνο.
- Ωστικά πλοία:
180 Ecu/kW με γραμμική αύξηση μέχρι 240 Ecu/kW για κινητήριο δύναμη ίση ή ανώτερη των 1 000 kW.»
β) Στην παράγραφο 2 προστίθεται το ακόλουθο κείμενο:
«Για τα πλοία με χωρητικότητα νεκρού φορτίου μεταξύ 650 και 1650 τόνων, τα μέγιστα ποσοστά πριμοδότησης διαλύσεων αυξάνονται γραμμικά από 100 σε 115 % για τα πλοία μέχρι 1 650 τόνων. Για τα πλοία χωρητικότητας νεκρού φορτίου μεγαλύτερης των 1 650 τόνων τα μέγιστα ποσοστά πριμοδότησης διαλύσεων διατηρούνται στο επίπεδο του 115 %.»
γ) Η παράγραφος 4 διαγράφεται.
4. Στο άρθρο 9 η παράγραφος 2 τροποποιείται ως εξής:
Οι όροι «που ορίζεται στο άρθρο 2» αντικαθίστανται από τους όρους «εκδόσεως της πρώτης Επίσημης Εφημερίδας των Ευρωπαϊκών Κοινοτήτων του έτους 1997 στην οποία αναγράφονται τα επιτόκια που εφαρμόζει το Ευρωπαϊκό Νομισματικό Ίδρυμα στις πράξεις του σε Ecu για το μήνα Ιανουάριο».
5. Το άρθρο 10 παράγραφος 2 στοιχείο β) τέταρτη περίπτωση αντικαθίσταται από το ακόλουθο κείμενο:
«- οι ετήσιες προσαρμοσμένες χρηματικές υποχρεώσεις (Pnn) κάθε ταμείου, οι οποίες υπολογίζονται βάσει του ακόλουθου τύπου:
Pnn = NUM Pt DEN (Rdt+St)
Χ (Rdn + Sn).»
Άρθρο 2
Για το έτος 1997, το άρθρο 6 του κανονισμού (ΕΟΚ) αριθ. 1102/89 αντικαθίσταται από το ακόλουθο κείμενο:
«Άρθρο 6
1. Οι πλοιοκτήτες που υποβάλλουν αίτηση για να επιτύχουν πριμοδότηση διάλυσης μεριμνούν ώστε η αίτησή τους να έχει περιέλθει στην διοίκηση του ταμείου διάλυσης στο οποίο υπάγεται το πλοίο, στο διάστημα μεταξύ 1ης Μαΐου και 31 Αυγούστου 1997. Οι αιτήσεις που περιέχονται στο ταμείο μετά την εν λόγω ημερομηνία δεν λαμβάνονται υπόψη. Δεν επιτρέπεται η απόσυρση ή η τροποποίηση αιτήσεως για πριμοδότηση διάλυσης η οποία έχει ήδη παραληφθεί από τη διοίκηση του ταμείου.
2. Το άτομο που υποβάλλει αίτηση για πριμοδότηση διάλυσης αναγράφει στην αίτησή του το ποσοστό, το οποίο κυμαίνεται μεταξύ 80 % έως 100 % των ανώτατων συντελεστών που ορίζονται στο άρθρο 5, το οποίο επιθυμεί να επιτύχει ως πριμοδότηση για τη διάλυση του πλοίου του. Το ποσοστό αυτό καλείται εν προκειμένω "ποσοστό-συντελεστής πριμοδότησης".
3. Οι εγκύρως υποβληθείσες αιτήσεις για πριμοδότηση διάλυσης σε ποσοστό 80 % των συντελεστών που αναφέρονται στο άρθρο 5 παράγραφοι 1 και 2, θεωρούνται δεκτές από το ταμείο εντός των ορίων των ποσών που είναι διαθέσιμα στους διάφορους λογαριασμούς που προβλέπονται στο άρθρο 1 παράγραφος 6. Η διοίκηση του ταμείου ενημερώνει τους αιτούντες, εντός δύο μηνών από της παραλαβής της αιτήσεως, για την αποδοχή της.
Η διοίκηση του ταμείου γνωστοποιεί στην Επιτροπή, κάθε μήνα, τον κατάλογο των αιτήσεων διάλυσης που της περιήλθαν και που αφορούν ποσοστό 80 %. Η Επιτροπή μεριμνά ώστε οι εν λόγω αιτήσεις να μην υπερβαίνουν τις δυνατότητες του προϋπολογισμού που ορίζονται στο άρθρο 1 παράγραφος 6 και ενημερώνει σχετικά τη διοίκηση του ταμείου.
4. Η διοίκηση του ταμείου ενημερώνει γραπτώς, πριν από την 1η Νοεμβρίου 1997, τον υποβάλλοντα αίτηση για πριμοδότηση διάλυσης για ποσοστό ανώτερο του 80 % των συντελεστών που ορίζονται στο άρθρο 5 παράγραφοι 1 και 2, για το κατά πόσον η αίτησή του έγινε δεκτή ή απερρίφθη.»
Άρθρο 3
Για το έτος 1997, το άρθρο 7 του κανονισμού (ΕΟΚ) αριθ. 1102/89 τροποποιείται ως εξής:
α) στην παράγραφο 1, η ημερομηνία «1η Δεκεμβρίου 1990» αντικαθίσταται από την ημερομηνία «1η Απριλίου 1998». Η τελευταία φράση διαγράφεται 7
β) στην παράγραφο 1, η ημερομηνία «1η Δεκεμβρίου 1992» αντικαθίσταται από την ημερομηνία «1η Δεκεμβρίου 1999».
Άρθρο 4
Το ποσό της πριμοδότησης για διάλυση, όταν η πριμοδότηση συνιστά την ειδική εισφορά στο πλαίσιο του καθεστώτος για την αποφυγή της επιδείνωσης των υφιστάμενων πλεονασμάτων μεταφορικής ικανότητας ή την αποφυγή εμφάνισης νέων πλεονασμάτων μεταφορικής ικανότητας, διατηρείται στα επίπεδα του 1990 για μεταβατική περίοδο έξι μηνών από της θέσεως σε ισχύ του παρόντος κανονισμού, προκειμένου περί των πλοίων που πληρούν τους όρους του άρθρου 8 παράγραφος 3 στοιχείο α) του κανονισμού (ΕΟΚ) αριθ. 1101/89.
Άρθρο 5
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Φεβρουαρίου 1997.

Labels: 8
1
15